Eurybiades (olympijský víťaz)

Eurybiades (iné názvy: Eurybatos, Sybariades; ) bol v roku 384 pred Kr. olympijským víťazom pretekov na vozoch so záprahom mladých koní.James Lynch, The Ancient Olympiads: 776 BC to 393 ADEusebios, Kronika 2,193.Alan Beale, Greek Athletics and the Olympics, 33

Eurybiada zo Sparty na 99. olympijských hrách v roku 384 pred Kr. korunovali olivovým vencom za víťazstvo v novozavedenej disciplíne, a to pretekov na vozoch so záprahom žriebät (podľa inej verzie štyroch žrebcov, alebo v tethrippe).

Záznam o olympijskom víťazstve Eurybiada (Eurybata) je uvedený v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch. Olympijské víťazstvo Eurybiada uvádza aj staroveká kamenná doska (IG II/2 2326) objavená v Grécku.Inscriptiones Graecae, II/2 2326 

Grécky cestovateľ a spisovateľ Pausanias pri návšteve Élidy zaznamenal: „Pri deväťdesiatej deviatej olympiáde sa im zapáčilo súťažiť s vozmi so záprahom žriebät. Lakedaimončan Sybariadés získal veniec za záprah žriebät.“Pausanias, Periégésis tés Hellados, 5,8,7.

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v tethrippe
Kategória:Starovekí športovci zo Sparty